Na temelju članka 6. Odluke o dodjeli financijskih potpora za programe i projekte udruga i drugih pravnih i fizičkih osoba iz područja branitelja iz Domovinskog rata i njihovih obitelji, boraca II. svjetskog rata i civilnih invalida rata (Službeni glasnik Grada Zagreba 20/13) gradonačelnik Grada Zagreba objavljuje

**JAVNI NATJEČAJ**

**ZA DODJELU FINANCIJSKIH POTPORA ZA SUFINANCIRANJE PROGRAMA/PROJEKATA UDRUGA I DRUGIH PRAVNIH I FIZIČKIH OSOBA IZ PODRUČJA BRANITELJA IZ DOMOVINSKOG RATA I NJIHOVIH OBITELJI, BORACA II. SVJETSKOG RATA I CIVILNIH INVALIDA RATA ZA 2014.**

**1. PREDMET JAVNOG NATJEČAJA**

Predmet ovoga Javnog natječaja (u nastavku teksta: Natječaj) je prikupljanje pisanih prijedloga programa/projekata udruga i drugih pravnih i fizičkih osoba **iz područja branitelja iz Domovinskog rata i njihovih obitelji, boraca II. svjetskog rata i civilnih invalida rata** koji će se financirati iz proračuna Grada Zagreba u 2014 .

**2. VRSTA I VISINA FINANCIJSKE POTPORE**

Financijske potpore za pojedini program/projekt odobravaju se u iznosu od **najmanje 10.000,00 kn do najviše 100.000,00 kuna**.

Jednokratne financijske potpore za pojedini program/projekt mogu se odobriti u iznosu od najmanje **5.000,00 kuna do najviše 10.000,00 kuna.**

Jednokratne financijske potpore mogu se dodijeliti za promicanje braniteljskih tema i obilježavanja važnijih obljetnica.

Područje branitelja iz Domovinskog rata i njihovih obitelji, boraca II. svjetskog rata i civilnih invalida rata od interesa za Grad Zagreb obuhvaća:

1. provođenje pomoći i samopomoći, resocijalizaciju i integraciju članova udruge;

2. unapređivanje kvalitete života i pružanje psihosocijalne pomoći članovima obitelji ekshumiranih i identificiranih branitelja;

3. organiziranje sportskih, kulturnih i drugih druženja članova udruge.

**3. UVJETI ZA PRIJAVU NA NATJEČAJ**

Uvjeti Natječaja za prijavu programa/projekta su:

1. udruga mora biti upisana u Registar udruga Republike Hrvatske, a pravna i fizička osoba u sudski ili drugi odgovarajući registar i imati registrirano sjedište djelovanja u Gradu Zagrebu najmanje jednu godinu prije dana objave Natječaja;
2. korisnici programa/projekta moraju biti građani Grada Zagreba;
3. udruga i druga pravna i fizička osoba može na natječaj prijaviti najviše tri programa/projekta uključujući jednokratnu financijsku potporu;
4. program ne smije biti redovni program rada udruge i druge pravne i fizičke osobe, program za financiranje članova udruge, program koji je usmjeren isključivo prema investicijskim ulaganjima, izgradnji ili adaptaciji kapitalnih objekata, kupnji opreme te zadovoljavanju temeljnih potreba poslovanja udruge i druge pravne i fizičke osobe;
5. provođenje programa/projekta ne smije trajati dulje od 12 mjeseci;
6. program/projekt mora biti besplatan za korisnike kojima je namijenjen;
7. da za program/projekt nisu u cijelosti već odobrena sredstva iz proračuna Europske unije, državnog proračuna ili proračuna Grada Zagreba;
8. udruga i druga pravna i fizička osoba mora imati osigurane ljudske i materijalne resurse za provedbu programa/projekta;
9. da odgovorna osoba udruge i druge pravne i fizičke osobe nije kažnjavana u kaznenom postupku;
10. udruga i druga pravna i fizička osoba mora voditi transparentno financijsko poslovanje;
11. da udruga i druga pravna i fizička osoba nema dospjelu nepodmirenu obvezu prema državnom proračunu i proračunu Grada Zagreba, osim ako joj je sukladno posebnim propisima odobrena odgoda plaćanja navedenih obveza, pod uvjetom da se pridržava rokova plaćanja;
12. prijava na Natječaj mora sadržavati sve podatke i dokumentaciju određenu Natječajem.

Udruge i druge pravne i fizičke osobe čija se djelatnost financira po posebnim propisima ne mogu ostvariti financijsku potporu iz proračuna Grada Zagreba.

**4. SADRŽAJ PRIJAVE NA NATJEČAJ**

**4.1. Obavezni dio prijave su:**

1. ispunjen, potpisan i ovjeren Obrazac za prijavu programa/projekta **(Prilog 1 i 1a);**
2. ispunjen, potpisan i ovjeren Obrazac proračuna programa/projekta **(Prilog 2 i 2a);**
3. izvadak iz Registra udruga Republike Hrvatske, sudskog ili drugog odgovarajućeg registra u izvorniku ili preslici s time da ne smije biti stariji od tri mjeseca od dana objave Natječaja;
4. dokaz o solventnosti (BON1, SOL1, BON2, SOL2), a za udruge (BON2, SOL2) u izvorniku ili u ovjerenoj preslici ne stariji od 30 dana od dana objave Natječaja;
5. preslika financijskog izvještaja za 2012. za pravne i fizičke osobe, a za udruge:

a) obveznike dvojnog knjigovodstva – presliku godišnjeg financijskog izvještaja za 2012. s potvrdom o prijemu Državnog ureda za reviziju ili FINA-e, u propisanom obliku i to:

- Izvještaj o prihodima i rashodima na Obrascu PR-RAS-NPF

- Bilancu na Obrascu BIL-NPF i

- Bilješke;

b) obveznike jednostavnog knjigovodstva – Odluku o nesastavljanju financijskih izvještaja usvojenu od upravljačkog tijela podnositelja u izvorniku ili preslici te presliku Knjige prihoda i rashoda za 2012.;

1. ovjerenu Izjavu o financiranju programa/projekta udruge i druge pravne i fizičke osobe iz sredstava proračuna Europske unije, državnog proračuna ili gradskog proračuna u godini za koju se program/projekt prijavljuje **(Prilog 3);**
2. ovjerenu Izjavu o partnerstvu ako se program/projekt provodi s partnerom **(Prilog 4);**
3. životopis voditelja programa/projekta s naznačenim datumom i potpisom;
4. uvjerenje o nekažnjavanju odgovorne osobe udruge i druge pravne i fizičke osobe, u izvorniku ili u preslici, s tim da uvjerenje ne smije biti starije od 30 dana od dana objave Natječaja;
5. popis zaposlenih osoba u udruzi i drugoj pravnoj i fizičkoj osobi, njihovo zvanje, naziv radnog mjesta i sažetak opisa poslova;
6. potvrdu nadležne porezne uprave o nepostojanju duga prema državnom proračunu u izvorniku ili preslici, ne stariju od 30 dana od dana objave Natječaja;
7. potvrdu trgovačkog društva Zagrebački holding d.o.o., o nepostojanju duga s osnova komunalnih usluga, zakupa i najma u izvorniku ili preslici ne stariju od 30 dana od dana objave Natječaja.

**4.2. Neobavezni dio prijave**

* Materijali o prezentaciji rada udruge i druge pravne i fizičke osobe - isječci iz novina, brošure, publikacije i slično (najviše pet stranica).

**4.3.** Zaprimljeni prijedlozi programa/projekata sa svom pratećom dokumentacijom neće se

vraćati.

**5. NAČIN PRIJAVE**

Prijava programa/projekta **mora sadržavati** **svu dokumentaciju** koja je navedena u točki 4.1. ovoga natječaja.

Udruge i druge pravne i fizičke osobe svoje programe/projekte moraju prijaviti na **propisanim obrascima,** ispunjenim na pisaćem stroju ili na računalu, prema na njima istaknutim uputama.

Udruga, pravna i fizička osoba mora odgovoriti na **sva pitanja** iz obrazaca.

Obrasci i Naputak za dostavljanje prijave programa/projekta za financijsku potporu udruga i drugih pravnih i fizičkih osoba iz područja branitelja iz Domovinskog rata i njihovih obitelji, boraca II. svjetskog rata i civilnih invalida rata iz sredstava proračuna Grada Zagreba za 2014., mogu se dobiti:

* **na internetskoj stranici Grada Zagreb**a [**www.zagreb.hr**](http://www.zagreb.hr/)
* **u Gradskom uredu za branitelje, Zagreb, Trg Stjepana Radića 1, soba 4/prizemlje, zapadni ulaz, radnim danom u vremenu od 9.00 do 15,00 sati.**

Sva pitanja u vezi s Natječajem mogu se tijekom trajanja Natječaja poslati na e-mail: marijana.dropuljic@zagreb.hr, najkasnije 3 dana prije isteka roka za predaju prijava na Natječaj. Sva postavljena pitanja s pripadajućim odgovorima nalazit će se, tijekom natječajnog roka, na web stranici Grada Zagreba **www.zagreb.hr.**

**6. ROK I MJESTO PODNOŠENJA PRIJAVE**

* Rok za podnošenje prijava na Natječaj je 30 dana od dana objave Natječaja, zaključno s **15. studenoga 2013**.
* Prijavu na Natječaj treba dostaviti u zatvorenoj omotnici, s naznakom **„NE OTVARAJ – ZA NATJEČAJ IZ PODRUČJA BRANITELJA IZ DOMOVINSKOG RATA I NJIHOVIH OBITELJI, BORACA II. SVJETSKOG RATA I CIVILNIH INVALIDA RATA“** na adresu

**GRAD ZAGREB**

**GRADSKI URED ZA BRANITELJE**

**- za Povjerenstvo za odabir programa/projekta**

**iz područja branitelja iz Domovinskog rata i njihovih obitelji, boraca II. svjetskog rata i civilnih invalida rata**

**10 000 Zagreb**

**Trg Stjepana Radića 1**

* Prijave na Natječaj dostavljaju se poštom na navedenu adresu ili u pisarnicu gradske uprave na adresi: Trg Stjepana Radića 1, Zagreb

|  |
| --- |
| **7. PRIJAVE KOJE SE NEĆE RAZMATRATI** |

**Neće biti uzeta u razmatranje prijava na Natječaj koja:**

* je dostavljena nakon roka za podnošenje prijava;
* ne zadovoljava uvjete natječaja iz točke 3. ovoga natječaja;
* je pisana rukom, poslana elektronskom poštom ili telefaxom;
* u Obrascu za prijavu programa/projekta ne sadrži odgovore na sva pitanja;
* u Obrascu proračuna programa/projekta ne sadrži sve tražene podatke.

Sve udruge i druge pravne i fizičke osobe koje se prijave na ovaj natječaj, a njihove prijave neće biti razmatrane iz navedenih razloga o tome će biti obaviještene pisanim putem.

**8. ODABIR I NAČIN PROCJENE PROGRAMA/PROJEKATA**

Postupak odobravanja financijske potpore provodi Povjerenstvo za odabir programa/projekata iz područja branitelja iz Domovinskog rata i njihovih obitelji, boraca II. svjetskog rata i civilnih invalida rata. Gradonačelnik Grada Zagreba odlučuje o dodjeli i visini financijske potpore na temelju izvješća Povjerenstva za odabir programa/projekata iz područja branitelja iz Domovinskog rata i njihovih obitelji, boraca II. svjetskog rata i civilnih invalida rata.

**Kriteriji za odabir programa/projekta su:**

* kvaliteta i sadržajna inovativnost prijavljenog programa/projekta;
* kvaliteta dosadašnjeg rada, uspjesi i iskustvo u provođenju programa/projekta udruge;
* neposredna društvena korist za lokalnu zajednicu te doprinos razvoju civilnog

društva;

* financijska, organizacijska i stručna sposobnost za provedbu programa/projekta;
* realan odnos troškova i očekivanih rezultata programa/projekta;
* visina udjela vlastitih sredstava i sredstava iz drugih izvora u provedbi prijavljenog programa/projekta;
* održivost programa/projekta;
* reference u provođenju programa/projekata Europske unije.

**Prednost u ostvarivanju financijske potpore** imaju udruge i druge pravne i fizičke osobe koje su prethodno uspješno realizirale programe/projekte Europske unije, odnosno koristile financijsku potporu iz proračuna Europske unije ili državnog proračuna u području branitelja iz Domovinskog rata i njihovih obitelji, boraca II. svjetskog rata i civilnih invalida rata.

**9. ROK I NAČIN OBJAVE REZULTATA NATJEČAJA**

Gradonačelnik Grada Zagreba zaključkom odlučuje o odabiru programa/projekta i visini financijske potpore.

Rezultati Natječaja bit će objavljeni na web stranici Grada Zagreba [www.zagreb.hr](http://www.zagreb.hr) u roku od osam dana od dana donošenja odluke o dodjeli financijskih potpora i visini financijske potpore.

|  |
| --- |
| **10. PRAVO PRIGOVORA** |

Udruga i druga pravna i fizička osoba koja je sudjelovala u Natječaju može podnijeti prigovor na zaključak o odabiru programa/projekta i visini financijske potpore samo zbog povrede postupka odobravanja financijske potpore.

Prigovor se podnosi gradonačelniku, putem Gradskog ureda za branitelje, u roku osam dana od dana primitka zaključka o odabiru programa/projekata i visini financijske potpore.

O prigovoru odlučuje gradonačelnik.

**11. POTPISIVANJE UGOVORA**

Udruge i druge pravne i fizičke osobe kojima se odobri financijska potpora sklapaju s Gradom Zagrebom ugovor o financijskoj potpori.

Ugovorom o financijskoj potpori uređuju se međusobna prava i obveze udruge i druge pravne i fizičke osobe i Grada Zagreba (dinamika, visina, rok i način isplate potpore, rok provedbe programa/projekta, način i dinamika izvješćivanja o provođenju programa/projekta i utrošku sredstava, obveze udruge i druge pravne i fizičke osobe u slučaju nenamjenskog trošenja potpore, obveza vraćanja neutrošenih sredstava i slično).

Obrazac proračuna programa/projekta priložen prijavi na Natječaj sastavni je dio ugovora o financijskoj potpori.

Financijska potpora u iznosu od 5.000,00 do 10.000,00 kuna isplaćuje se jednokratno, a financijska potpora u iznosu većem od 10.000,00 kuna isplaćuje se obročno, do kraja tekuće godine.

Udruga i druga pravna i fizička osoba je dužna dostavljati opisno i financijsko izvješće, dokaze i financijsku dokumentaciju o utrošenim sredstvima.

**12. OBAVIJEST O OBJAVI NATJEČAJA**

Predmet Natječaja, podatak o tome gdje se tekst Natječaja objavljuje i rok podnošenja prijava objavljeni su u Obavijesti o objavi javnih natječaja, u Večernjem listu zajedno s javnim natječajima koji se istodobno raspisuju i za druga područja za koja se dodjeljuju financijske potpore za programe/projekte udruga i drugih pravnih i fizičkih osoba iz proračuna Grada Zagreba za 2014.

Ovaj natječaj je objavljen **16. listopada 2013**. na web stranici Grada Zagreba [www.zagreb.hr](http://www.zagreb.hr) i na oglasnim pločama gradske uprave.